google/wiki40b huggingface dataset:
Bergesserin

Poloha

Obec má rozlohu 7,22 km². Najvyšší bod je položený 585 m n. m. a najnižší bod 310 m n. m.

Obyvateľstvo

Počet obyvateľov obce je 270 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
École (Savoie)

Poloha

Obec má rozlohu 29,65 km². Najvyšší bod je položený 2 186 m n. m. a najnižší bod 696 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montceau-et-Écharnant

Poloha

Obec má rozlohu 18,58 km². Najvyšší bod je položený 551 m n. m. a najnižší bod 379 m n. m.

Obyvateľstvo

Počet obyvateľov obce je 158 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Great South Africans

Great South Africans (po slovensky doslova Veľkí Juhoafričania) bola juhoafrická televízna relácia, ktorú vysielala televízia SABC3. V septembri 2004 sa tisíce Juhoafričanov zúčastnili tejto neformálnej celoštátnej ankety, ktorá chcela určiť „100 najväčších Juhoafričanov“ všetkých čias. Hlasy boli prijímané telefonicky, SMS-kami a na webovej stránke verejnoprávnej televízie, SABC3, ktorá vysielala sériu medailónov a dokumentov počas týždňov pred oznámení top stovky. Následne ľudia svojim hlasovaním určili poradie v rámci top stovky. Už dva dni po oznámení zoznamu 100 najväčších Juhoafričanov dostal Nelson Mandela o niekoľko tisíc hlasov viac ako ktokoľvek iný.
Relácia bola inšpirovaná sériou BBC 100 Greatest Britons (100 najväčších Britov).

Kontroverzia

V čase oznámenia súťaže, v júni 2004, SABC uistila verejnosť, že žiadne osobnosti nebudú zo súťaže vylúčené, tak ako sa to stalo v nemeckej verzii, ktorá vylúčila zo zoznamu nacistov. Čoskoro tento krok oľutovali po tom, čo sa dostali do kontroverzie o vysokom umiestnení postáv, ktoré nie sú prijímané jednoznačne.
Napríklad Hendrik Verwoerd, „architekt apartheidu“, sa umiestnil vyššie ako Albert Luthuli, prvý Juhoafričan s Nobelovou cenou, alebo ako Chris Hani, známy aktivista proti apartheidu. Na zozname sa nachádzal aj Eugène Terre'Blanche, hlava Afrikaner Weerstandsbeweging.
Eyrein

Poloha

Obec má rozlohu 26,39 km². Najvyšší bod je položený 639 m n. m. a najnižší bod 523 m n. m.

Obyvateľstvo

Počet obyvateľov obce je 519 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pixel (smartfón)

Pixel je značka radu telefónov od spoločnosti Google s operačným systémom Android, ktorá bola predstavená 4. októbra 2016. Nový rad nahradí predchádzajúci rad Nexus. Telefóny sú špičkovo vybavené a majú vysokú cenu.

Popis radu

4. októbra 2016 boli oficiálne predstavené dva telefóny nového radu. Oba telefóny produkuje HTC a patria v čase predstavenia k špičke, čo sa ale prejaví oproti radu Nexus aj v cene. Pre americký trh bola napríklad cena menšieho z oboch modelov stanovená na 649 dolárov bez dane.

Nové technológie

Pixel pridáva ku konkurenčnému štandardu špičky telefónov ďalšie funkcie navyše, ako je Google Assistant alebo nadstavba Pixel Launcher.
Milan Chladil

Životopis

Milan Chladil začal študovať spev na konzervatóriu v Brne, neskôr od roku 1954 až do roku 1957 na konzervatóriu v Prahe. Po ukončení štúdia chodil na súkromné hodiny spevu u prof. Karenina.
Už počas štúdia v roku 1949 začal v Brne spievať s orchestrom Erika Knirscha, kde účinkoval až do roku 1954. Po odchode krátko vystupoval s orchestrom Zdeňka Bartáka a Karla Hálu.
V roku 1956 Milan Chladil prešiel do Orchestra Karla Vlacha, kde pôsobil ako hlavný sólista. Od roku 1957 až do svojej smrti v roku 1984 vystupoval pravidelne so speváčkou Yvettou Simonovou s ktorou naspieval celú radu úspešných a populárnych duetov. Výsledkom tejto dlhodobej spolupráce je asi 350 nahrávok rôznych piesní a viacero nahrávok pre Československý rozhlas a televíziu.
Okrem svojho materského Orchestru Karla Vlacha príležitostne vystupovali aj s rôznymi ďalšími tanečnými orchestrami, napr. s Tanečním orchestrom Československého rozhlasu (TOČR), Orchestrom Československej televízie, Orchestrom Václava Hybša, alebo aj s vlastnou hudobnou skupinou.
Svoje uplatnenie našiel Milan Chladil aj ako muzikálový a operetný spevák, hlavne v Hudebnom divadle v Karlíne. Hral napríklad v muzikáloch My Fair Lady a Na tý louce zelený.
Saint-Martin-des-Champs (Yonne)

Poloha

Obec má rozlohu 34,22 km². Najvyšší bod je položený 234 m n. m. a najnižší bod 172 m n. m.

Obyvateľstvo

Počet obyvateľov obce je 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deneb Kaitos

Deneb Kaitos (Difda, β Cet/β Ceti) je najjasnejšia hviezda v súhvezdí Veľryba, jasnejšia ako Alfa Ceti. Názov Deneb Kaitos znamená „chvost veľryby“, názov Difda zase „žaba“. Deneb Kaitos leží južne od Pegasovho štvorca a dve hviezdy zo štvorca, Sirrah a Algenib ukazujú viac-menej smer k nej. Ľudia si ju často mýlia s hviezdou Fomalhaut zo súhvezdia Južná ryba, je však o magnitúdu slabšia.
Latrape

Poloha

Obec má rozlohu 19,08 km². Najvyšší bod je položený 369 m n. m. a najnižší bod 227 m n. m.

Obyvateľstvo

Počet obyvateľov obce je 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štátna cesta 414 (Chorvátsko)

Priebeh trasy

Trasa D414 začína v trajektnom prístave v meste Orebić, ktoré leží v juhozápadnej časti polostrova Pelješac. Smerujú sem trajekty na neďaleký ostrov Korčula, ktorý leží vzdialený asi 4 kilometre juhozápadne od Orebiću. Cesta následne obchádza centrum mesta tvorené úzkymi uličkami a po štyroch kilometroch opúšťa jeho intravilán. Cesta kopírujúc morské pobrežie pomerne prudko stúpa - na 8. kilometri sa nachádza vyhliadková plocha s výhľadom na široké okolie, ktorá leží v nadmorskej výške približne 200 m n. m.
Cesta opúšťa líniu kopírujúcu pobrežie a stáča sa smerom do vnútra polostrova. Po 14 kilometroch dosahuje osadu Donja Banda, kde sa nachádza križovatka s cestou D415 vedúcou do prístavu Trpanj. Za križovatkou pokračuje juhovýchodným smerom zvlneným terénom, pričom si udržiava nadmorskú výšku okolo 250 m n. m. Postupne míňa obec Potomje a osady Pijavičino a Popova Luka. Nasleduje prudké klesanie cez obec Janjina až na úroveň mora, ktorú D414 dosahuje v obci Drače.
Cesta sa ďalej odpútava od morskej hladiny a opätovne sa dostáva približne na os polostrova, sledujúc ktorú prechádza osadami Putniković, Sparagovići, Boljenovići a Metohija. Po približne 60 kilometroch cesta prichádza do obce Ston, ktoré je obľúbeným turistickým lákadlom, najmä kvôli svojmu opevneniu. Po takmer 65 kilometroch dosahuje D414 úrovňovú križovatku pri osade Zaton Doli, kde sa D414 napája na štátnu cestu 8, ktorá vedie na sever ku mestu Ploče a diaľnici A1 a na juh do Dubrovnika.
Saint-Omer (Calvados)

Poloha

Obec má rozlohu 8,07 km². Najvyšší bod je položený 306 m n. m. a najnižší bod 90 m n. m.

Obyvateľstvo

Počet obyvateľov obce je 165 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grand (Vosges)

Poloha

Obec má rozlohu 36,59 km². Najvyšší bod je položený 443 m n. m. a najnižší bod 331 m n. m.

Obyvateľstvo

Počet obyvateľov obce je 457 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Caseneuve

Poloha

Obec má rozlohu 18,11 km². Najvyšší bod je položený 599 m n. m. a najnižší bod 244 m n. m.

Obyvateľstvo

Počet obyvateľov obce je 421 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plaisance (Vienne)

Poloha

Obec má rozlohu 13,11 km². Najvyšší bod je položený 211 m n. m. a najnižší bod 138 m n. m.

Obyvateľstvo

Počet obyvateľov obce je 185 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La La La (singel Naughty Boya)

Kompozícia

Skladba „La La La“ má dĺžku 3 minúty a 40 sekúnd. Je zložená v tónine fis mol, pričom vokálny rozsah Sama Smitha je dve oktávy. Jej tempo je 125 úderov za minútu.
Bohumil Říha

Mladosť a učiteľstvo

Narodil sa v dedine Vyšetice, dnes súčasti obce Šebířov u Votic. Jeho otec bol dedinský kováč a tak celá rodina kvôli jeho práci často cestovala po rôznych veľkostatkoch. Usadili sa v Čáslavi, kde Bohumil absolvoval mešťanku a potom aj tamojší učiteľský ústav. Štúdium tu zakončil roku 1925 a ďalšie tri roky na Čáslavsku vypomáhal ako pomocný učiteľ. Potom absolvoval
vojenskú službu a po nej dostal umiestenku ako odborný učiteľ na mešťanskú školu v Habroch. Odtiaľ sa dostal na mešťanskú školu v Poděbradoch a tam učil až do roku 1945.

Po roku 1945

Po roku 1945 sa stal školským inšpektorom najprv vo Vysokom Mýte, potom v Poděbradoch. V roku 1952 sa stal tajomníkom Zväzu spisovateľov. Aj vďaka tomu často cestoval, navštívil Sovietsky zväz, Čínu, Mexiko a iné krajiny. V rokoch 1956–1967 pôsobil ako riaditeľ Štátneho nakladateľstva detskej knihy.

Angažovaný dôchodca

Roku 1967 šiel do dôchodku, angažoval sa však verejne naďalej. V roku 1971 sa prihlásil k znovuzaloženému Zväzu českých spisovateľov a o rok neskôr sa stal členom jeho predsedníctva a výboru. Aktívny bol v organizácii OSN - UNESCO aj v organizácii International Board on Books for Young People - IBBY (slov. Medzinárodné združenie pre detskú knihu), vďaka tejto aktivite získal Medailu Hansa Christiana Andersena.
Zomrel v Prahe vo svojich 80 rokoch.

Dielo

Za jeho najkvalitnejšiu tvorbu môžeme považovať historické romány z obdobia českých dejín. Niektoré jeho knihy boli preložené do mnohých jazykov. Bol a je považovaný za popredného predstaviteľa socialistického realizmu po roku 1945.
Viré-en-Champagne

Poloha

Obec má rozlohu 11,48 km². Najvyšší bod je položený 103 m n. m. a najnižší bod 52 m n. m.

Obyvateľstvo

Počet obyvateľov obce je 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brandýs nad Labem-Stará Boleslav

Dejiny

Pokým Brandýs vznikol až na prelome 13. a 14. storočia, Stará Boleslav patrí k najstarším písomne doloženým sídlam Čiech. Je spojená so svätováclavskou tradíciou, nakoľko pri krypte sv. Kozmu a Damiána bol v roku 935 zavraždený knieža Václav. Miesto tragédie sa ako najstaršie kresťanské pútne miesto stalo cieľom národnej púte a od roku 1039 tu stojí románska bazilika sv. Václava. V jej susedstve stojí románsky kostol sv. Klementa s románskymi freskami z 3. štvrtiny 12. storočia, najstaršími v Čechách. Komplex dopĺňa kostol Nanebevzatia Panny Marie zo 17. storočia, kaplnka blahoslaveného Podivena z roku 1738 a mestská brána s časťou stredovekého opevnenia. V meste sa nachádzajú barokové budovy - Jezuitský domov, budova prepošstva či budova dekanstva. Kostoly sv. Václava a Nanebovzatia Panny Marie sú národnými kultúrnymi pamiatkami.
Sarah Avni

Kariéra a štúdium

Umelecké vzdelanie získala na Strednej umeleckej škole grafickej v Jihlave v Česku, kde študovala kresbu a maľbu. Následne sa rozhodla cestovať a získať tak skúsenosti v zahraničí, kde počas svojich ciest prevažne po Európe zbierala inšpiráciu, ktorú zúročila vo svojej umeleckej tvorbe. V roku 2006 sa vrátila na Slovensko a začala sa naplno venovať maľovaniu a fotografii.
Keďže jej pozitívny vzťah k cestovaniu, cudzím národom a kultúram je dôležitou súčasťou jej života, ktorú prenáša aj do svojich diel, podčiarkla ho štúdiom na Stredoeurópskej vysokej škole v Skalici (SK), kde v roku 2009 ukončila odbor Medzinárodných vzťahov a diplomacie.

Tvorba

Jednou z ústredných techník mladej slovenskej výtvarníčky je využitie polychrómovaného akrylu, oleja, ale aj maľba a práca s reliéfom, vďaka čomu sa odráža ich hĺbka a plasticita. Vo výslednej fáze vznikajú transformácie svetoznámych miest vo forme máp, ktorými sa človek prenesie nielen v čase, ale aj v spôsobe umeleckého stvárnenia. To je moderné, nadčasové a často využíva štúdiu symboliky C. G. Junga. Takisto motívy flóry a fauny, ktoré podporujú divákovu imaginárnosť a zintenzívňujú estetický zážitok. Na strane druhej je to éterický symbol nevinnosti v zobrazení anjelských krídel alebo exkluzívne pôsobiace elementy drahých kameňov ako napríklad smaragdov či rubínov. Symbióza farieb, kultivovanosť štýlu a precíznosť v jemných, dušu objímajúcich detailoch robia tento rukopis autorky jedinečným. Celá tvorba tak odkazuje na sviežosť a hravosť ducha.
Vyše polovicu autorkinej tvorby tvoria zákazky pre špecifické interiéry na mieru – práve z tohto dôvodu je jedným z najdôležitejších faktorov dôvera a vzájomná komunikácia s klientom. Ak sú prítomné a dopĺňajú sa, zosobnia sa aj v diele.
Okrem iného je autorkou výtvarného návrhu slovenskej poštovej známky k majstrovstvám sveta vo futbale v JAR, za ktorú ju medzinárodný časopis STAMP News ocenil 1. miestom. Podieľala sa na realizácií dizajnu interiéru hotela Holiday Inn v Trnave a vytvorila sériu obrazov pre automobilovú spoločnosť KIA. Diela tejto maliarky nájdete nielen na Slovensku, ale aj v zahraničí ako súčasť novej alebo rozrastajúcej sa zbierky rôznych zberateľov či spoločností.
Obľúbený portál theculturetrip.com, zameraný na celosvetové cestovné poradenstvo, zaradil Sarah Avni v roku 2015 medzi desať najvýznamnejších slovenských umelcov 20. a 21. storočia.

Filozofia

Slovami samotnej autorky ide naozaj o jednoduchý princíp, ktorým sú jej diela prepojené. Preniesť radostné, farebné momenty, ktoré sa odohrávajú na obrazoch, do života diváka či v konečnom dôsledku nového majiteľa. Odovzdávať nekonečne pôsobiacu pozitívnu energiu všetkým, ktorí prídu s jej dielami do kontaktu. Ako sama hovorí: „Nech už človek vytvára čokoľvek, vkladá do každého procesu svoju energiu, prenáša svoju náladu. Ak sa aj vyskytne negatívna emócia, snažím sa ju pretvoriť na pozitívnu. Je to ten neopísateľný pocit, ako keď vám pripraví mama jedlo s láskou. Ak vám však to isté jedlo pripraví z tých istých ingrediencií niekto iný, ale s inými pocitmi – pocítite ten rozdiel.“
Anglická hra

Symetrický variant

Vzniká po 1. c4 c5 a ide o spoľahlivé pokračovanie v ktorom do určitého ťahu obe strany hrajú rovnaké ťahy a tým vzniká zrkadlová pozícia, ale nie je to pravidlom. Aj tu platí, že obe strany majú mnoho možností ako pokračovať. Biely môže voliť prirodzené: 2. Jc3 g6 3. g3 Jc6 4. Sg2 Sg7 5. e3 e6 6. Jge2 Jge2 (zrkadlová pozícia) 7. 0-0 d6 8. d4 0-0 9. h3 cxd4 10. Jxd4 Jxd4 11. exd4 Jf5 s vyrovnanou hrou.

Mikenas-Carlsovov variant

Vzniká po ťahoch: 1.c4 Jf6 2.Jc3 e6 3.e4 a čierny pokračuje: 3. ... d5 4. e5 d4 5. exf6 dxc3 6. bxc3 Dxf6 7. d4 e5 8. De2 Se6 9. dxe5 Df5 10. Jf3 Jc6 11. Sg5 Sc5 12. Dd3 h6 13. Dxf5 Sxf5 14. Sf4 g5 15. Sg3 s dobrou hrou pre obe strany. Biely má síce o pešiaka viac, ale pre čierneho sa v neskoršej fáze hry stane bieleho c dvojpešiak ľahkou korisťou.
Čierny môže v siedmom ťahu zahrať: 7. ... Jc6 8. Jf3 h6 9. Se3 Sd6 10. Sd3 0-0 11. c5 f4 12. De2 Je7 13. Sxf4 Dxf4 14. De4 Dxe4+ 15. Sxe4 Jd5 16. Vc1 Vd8 17. 0-0 s vyrovnanou hrou.
Čierny nemusí pokračovať tak ostro a môže hrať aj: 4. ... Jfd7 (po 4. ... Je4 5. Jf3 Jf7 6. cxd5 exd5 7. Jxd5 Jb6 ma biely miernu výhodu) 5. cxd5 Jxe5 6. d4 Jg6 7. dxe6 Sxe6 8. d5 Sd7 9. Jf3 Sd6 10. Sg5 f6 11. Se3 0-0 12. Sd3 f5 13. Dc2 a5 14. 0-0 Ja6 15. Sg5 Db8 16. a3 Jc5 s miernou výhodou pre bieleho.
Nikelín

Charakteristika

Nikelín vytvára kryštály iba zriedkavo, ak vzniknú, tak sú to malé pyramidálne jedince. Zvyčajne sa vyskytuje v celistvej, obličkovitej alebo stĺpcovitej podobe. Má svetlomedenočervenú farbu, ktorá na zduchu pomaly černie, pry vrype vzniká hnedastý až čierny prášok. Je to nepriehľadný minerál s kovovým leskom.

Vznik

Vzniká na hydrotermálnych žilách. Vyskytuje sa spolu s kobaltovými a inými niklovými minerálmi.

Poznávanie

Je rozpustný v kyseline dusičnej. Roztok sa pritom sfarbuje do zelena. Pri zohrievaní sa prejavuje cesnakovým zápachom (typický pre minerály s obsahom arzénu). Ľahko sa taví.

Na Slovensku

Dobšiná (pri Rožňave, Slovenské rudohorie).

Ekonomický význam

Významná niklová ruda.
Praga S5T

Popis

Konštrukčne ide o veľmi podobné vozidlá a najväčšie rozdiely sú na podvozku. Dve nápravy S5T nemajú nápravové prevodovky, rovnako sa zmenila prídavná prevodovka s prevodmi do rýchla a hnaná je iba zadná náprava. Mierne zmeny podstúpila kabína, iný je rozmer kolies i prevody, čo prispelo k zníženiu spotreby a umožnilo zvýšiť maximálnu rýchlosť na 78 km/h.

Motor

Rovnaký je i vzduchom chladený štvortaktný radový 6 valcový dieselový motor Tatra 912-1 (neskôr 912-2 a 912-3) s objemom 7 412 cm³ s priamym vstrekovaním paliva a ventilovým rozvodom OHV. Ide prakticky o polovicu vidlicového dvanásťvalca z Tatry 111, ktorý nachádzal široké uplatnenie - napríklad na pohon motorových železničných vozňov Tatra M131, malých letiskových ťahačov a navijákov, či vojenských motorových člnov. Výkon motora je 98, resp. 110 koní pri 2100 otáčkach za minútu. Palivová nádrž má objem 120 litrov.
Neskoršie verzie priniesli zníženie hmotnosti, zvýšenie užitočnej hmotnosti (na 6 ton), zvýšenie výkonu motora i zvýšenie pohodlia v kabíne.

Podvozok

Brzdy sú pneumatické bubnové, ručná brzda pôsobí na zadné kolesá pomocou tiahla. Pomocná, odľahčovacia je výfuková ventilová brzda.
Praga S5T bola vyrábaná ako valník, sklápač i ťahač návesov (S5T-2-TN), montovaných bolo niekoľko nadstavieb - skriňové pre rôzne účely, vysokozdvižné plošiny, požiarne rebríky, cisterny, zametacie zariadenia a pod.
Katedrála v Périgueux

Katedrála v Périgueux je rímskokatolícka katedrála v Périgueux vo francúzskom departemente Dordogne. Kostol povýšil v roku 1897 pápež  Lev XIII. na pápežskú basilicu minor.
Ako súčasť pútnickej cesty do Santiaga de Compostela je od roku 1998 na zozname svetového dedičstva UNESCO.

Dejiny

Katedrála je zasvätená svätému Frontovi z Périgueux, ktorý v 1. storočí pôsobil ako misionár v Dordogne. Na jeho počesť vznikol v 6. storočí kostol, ktorý sa stal pútnickým miestom. V 11. storočí tu bolo veľké opátstvo, ktoré sa staralo o pútnikov.
V 12. storočí bolo opátstvo a kostol z dôvodu vojnových škôd zbúrané a nahradené dnešnou katedrálou, ktorej dokončenie sa datuje do roku 1170.
Katedrála je zmesou románskeho abyzantského štýlu. Má tvar gréckeho kríža. Je zastrešená piatimi kupolami s priemerom 13 metrov, čím pripomína baziliku sv. Marka v Benátky. V 14. storočí bolo zbúrané vonkajšie schodisko na východnej strane a na jeho mieste vybudovaná apsida v gotickom štýle. V západnom krídle sú dve pohrebné kaplnky, severná pravdepodobne z 13. a južná z 9. storočia. Na ňu nadväzuje ambit pôvodného kláštora.
V rokoch 1852 až 1895 katedrálu reštauroval Paul Abadie, ktorý neskôr navrhol baziliku Sacré-Cœur v Paríži.
Týr

Pôvodný Germánsky význam

Pôvodom je germánskym bohom vojny a najvyšším bohom nebies. Taktiež predstavoval právo a poriadok. Známe obdobie uctievania je od 500 pred Kr. do prijatia kresťanstva. Jeho synonymá sú Ti, Tir, Tiwaz, Tig, Tiu alebo Tiw (staroanglicky), Ziu alebo Ziw (staronemecky). Centrom kultu boli posvätné háje so svätyňami na rôznych miestach osídlených Germánmi. Umeleckými pamiatkami sú reliéfy v kameňoch a kovoch. Literárne pramene môžeme nájsť v Germánii (Tacitus), Mladšej Edde, runových nápisoch atď.
Zrejme najstarší a pôvodný germánsky boh. Jeho meno etymologicky súvisí s výrazom boh, dieus, iných indoeurópskych národov. Podobne je tomu aj u ostatných indoeurópskych nebeských božstiev (Zeus, Jupiter, Djaus Pitar, Sabazios, Dievs, Svarog, Teutates), základom ich mien je indoeurópske slovo vyjadrujúce nebo a často obsahujú aj variáciu prídomku pitar, vo význame otec. Odkazujú k pôvodnému indoeuropskému nebeskému božstvu Djausovi (Nebo). Pôvodne ho Germáni uctievali ako hlavné božstvo, postupne však jeho funkcie prevzal Odin, nakoniec ho severská mytológia začala uvádzať ako Odinovo syna. Na kopijách a mečoch germánskych bojovníkov sa niekedy zobrazovali runy, v tvare k nebesiam ukazujúcej šípky, ktorá ho symbolizovala. Pravdepodobne aby ich ochraňoval v boji.
Existuje aj celkom rozšírená hypotéza, že sa z neho neskôr oddelil a vznikol boh Thor a to nielen u Germánov, hypotéza vznikla na základe toho, že Thorovho etymologicky aj významovo overiteľné obdobie sa vyskytuje len u niektorých indoeurópskych národov (Taranos (keltsky), Perun (slovansky) a Perkunas (baltsky). V rímskom a gréckom náboženstve si naopak Thorove atribúty podržal Jupiter a Zeus (obdoby Tyra). Aj v gréčtine Diov prídomok hromovládny, etymologicky súvisí s pobaltským a slovanským pomenovaním pre Thora (Perkunas, Perun).

Týr v severskej mytológii

Týr je severský boh vojny, odvahy a nebojácnosti. Je Odinovym synom, pravdepodobne adoptívnym. Iba on sa nebál kŕmiť rastúceho vlka Fenrira a tak je nazývaný pestúnom vlka. Cez svoju česť a schopnosť priameho rokovania musí Týr krivo prisahať, keď dôjde na spútanie Fenrira. Za trest ho vlk pripraví o pravú ruku. S tým súvisí rituál vstupu do Týrovho posvätného hája, kedy si návštevníci nechávali zviazať ruky a nohy. Jemu zasväteným dňom je utorok. Týr predstavuje právo a poriadok a je rozhodne čestnejší a spravodlivejší sudca než nevyspytateľný Odin. Prísaha zložená v jeho chráme mala najvyššiu pečať neporušiteľnosti. Týrovou runou je Teiwaz (ᛏ), túto runu v tvare šípky (nazývanú tiež oštepová runa) si bojovníci ryli z oboch strán čepele na zbrane, alebo dokonca do mäsa na vnútornú stranu pravého predlaktia, aby im zabezpečila po smrti priamy vstup do Valhally. Týr je najstatočnejší z božskej rodiny Asov.
Hospodárstvo USA

Stručné dejiny

Za menej ako 400 rokov sa Spojené štáty americké zmenili z divočiny obývanej Indiánmi na najmocnejšiu priemyselnú krajinu sveta. Dnes sú hospodársky najrozvinutejším štátom na Zemi. Vyrábajú štvrtinu hospodárskej produkcie sveta. Spojené štáty vynakladajú veľa peňazí na výskum nových spôsobov výroby a nových výrobkov. Po osamostatnení sa najrýchlejšie rozvíjal textilný a potravinársky priemysel. Postavenie transkontinentálnej železnice a dostatok nerastných surovín podnietili rozmach strojárskeho, oceliarskeho priemyslu a výroby elektrickej energie. V 20. storočí svetové vojny neoslabili hospodárstvo USA, ale boli zdrojom rozmachu (výroba zbraní, potravín). USA posilnili svoj hospodársky a politický rast.

Poľnohospodárstvo

USA sú prvé na svete vo výrobe a vývoze poľnohospodárskych výrobkov, dovážajú iba niektoré plodiny (banány, kokosové orechy a iné.) V USA vznikli územia zamerané na dopestovanie určitej plodiny.
Najvýznamnejšie je kukuričné pásmo (kukurica, sójové bôby, ozimná pšenica), ktoré sa tiahne na juh a západ od Veľkých kanadských jazier a zaberá hlavne Centrálne roviny. Na západ od kukuričného pásma na Veľkých prériách sa rozprestiera pšeničné pásmo (pšenica, ovos, cukrová repa). V južných oblastiach s dostatkom vlahy je bavlníkové pásmo (bavlník, tabak, citrusy, podzemnica olejná). Na západnom pobreží sa pestujú citrusy, hrozno a iné ovocie.
Hlavné oblasti chovu zvierat sú kukuričné pásmo a pšeničné pásmo, kde sa chová hovädzí dobytok a ošípané. Horské štáty zaberajú takmer polovicu povrchu štátu. Ich význam je najmä v ťažbe dreva.

Služby

V súčasnosti tvorí základ hospodárstva USA sektor služieb. Pracuje v ňom najviac ľudí a vytvorí sa väčšina hospodárskej produkcie. Mimoriadne dôležité sú bankovníctvo, obchod. Celosvetový dosah má tvorba filmov, reklám, hudobná produkcia a telekomunikácie. Mnoho špičkových odborníkov pracuje vo sfére výroby softwaru, počítačových programov a hier. Prím z celosvetového hľadiska dosahuje región vo využívaní internetu, rýchlom šírení a získavaní informácií. Globálny vplyv USA na svet možno badať pri presadzovaní sa firiem, ako Microsoft, IBM, Coca-Cola, Pepsi, McDonald’s, General Motors, Ford a iné...

Cestovný ruch

Medzi najvýznamnejšie centrá cestovného ruchu patria veľkomestá (New York, Los Angeles, Las Vegas atď.), na juhu krajiny Florida, na strednom západe Skalnaté vrchy a na západe Kalifornia. Množstvo turistov navštevuje národné parky, ale aj mnohé atrakcie ako napr. Disneyland, Hollywood atď.